PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002 şi asupra proiectului de Lege pentru modificarea anexei la Legea bibliotecilor nr. 334/2002, republicată  


Proiectul de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002 (P.L.-X 239/2006) a fost transmis  Comisiei pentru cultură, arte, mijloace de informare în masă, cu adresa nr. P.L-X 239 din 5 aprilie 2006.


Proiectul de Lege pentru modificarea anexei la Legea bibliotecilor nr. 334/2002, republicată  (PL-X 313/2006) a fost transmis Comisiei cu adresa nr. PL-X 313 din 18 aprilie 2006.

Comisia pentru cultură, arte, mijloace de informare în masă a fost sesizată în fond cu aceste două iniţiative legislative. Proiectul de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002 a fost transmis spre avizare Comisiei pentru muncă şi protecţie socială, Comisiei pentru învăţământ, ştiinţă, tineret şi sport, Comisiei pentru buget finanţe şi bănci şi Comisiei juridice, de disciplină şi imunităţi. Au  fost primite avize favorabile, în forma adoptată de Senat, din partea Comisiei pentru învăţământ, ştiinţă, tineret şi sport, Comisiei pentru buget finanţe şi bănci şi Comisiei juridice, de disciplină şi imunităţi iar Comisia pentru muncă şi protecţie socială a hotărât avizarea favorabilă, cu amendamente, a proiectului de Lege. Proiectul de Lege pentru modificarea anexei la Legea bibliotecilor nr. 334/2002, republicată a fost transmis spre avizare Comisiei pentru muncă şi protecţie socială şi Comisiei juridice, de disciplină şi imunităţi. A fost primit aviz favorabil, în forma prezentată, din partea Comisiei pentru muncă şi protecţie socială. În redactarea raportului, Comisia a ţinut cont de avizul favorabil, nr. 32/26.01.2006 emis de Consiliul Legislativ asupra proiectului de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002, de avizul favorabil nr.490/25.10.2005 emis de Consiliul Legislativ asupra proiectului de Lege pentru modificarea anexei la Legea bibliotecilor nr. 334/2002, republicată, precum şi de Punctul de vedere al Guvernului transmis cu adresa nr. 77 din 10.01.2006, care nu susţine adoptarea iniţiativei legislative.

Potrivit prevederilor art. 73  din Constituţia României, republicată, proiectele de Lege fac parte din categoria legilor ordinare.

Senatul a adoptat proiectul de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002 în şedinţa din 30 martie 2006.

Proiectului de Lege pentru modificarea anexei la Legea bibliotecilor nr. 334/2002, republicată a fost adoptat de Senat în şedinţa din 12 aprilie 2006.

Proiectul de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002 şi Proiectul de Lege pentru modificarea anexei la Legea bibliotecilor nr. 334/2002, republicată au fost dezbătute în şedinţele Comisiei din zilele de 17 şi 24 mai 2006, Comisia hotărând să se redacteze un singur raport pentru cele două iniţiative legislative. 

În conformitate cu prevederile art. 54 din Regulamentul Camerei Deputaţilor, republicat, din partea Guvernului, a participat la lucrările Comisiei,  d-nul Ioan Onisei, secretar de stat în Ministerului Culturii şi Cultelor. 

Pe parcursul aplicării Legii bibliotecilor nr. 334/2002 s-a constatat existenţa anumitor deficienţe ale textului în vigoare, care îngreunează derularea în mod corespunzător a activităţii instituţiilor implicate în asigurarea accesului la cultură. În acest sens, proiectul de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002 are ca obiectiv îmbunătăţirea reglementării actuale şi punerea în valoare a patrimoniului cultural documentar naţional. 

La lucrările Comisiei au fost prezenţi 19  deputaţi, din totalul de 21 de membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votării.

Potrivit art. 75 din Constituţia României, republicată, şi art. 92 din Regulamentul Camerei Deputaţilor, republicat, proiectele de Lege sunt de competenţa decizională a Camera Deputaţilor.


În urma dezbaterii, Comisia pentru cultură, arte, mijloace de informare în masă propune adoptarea Proiectului de lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002 (PL-X 239/2006) cu amendamente şi respingerea Proiectului de Lege pentru modificarea anexei la Legea bibliotecilor nr. 334/2002, republicată (PL X 313/2006). Motivaţia respingerii se întemeiază pe faptul că prevederile proiectului de Lege pentru modificarea anexei la Legea bibliotecilor nr. 334/2002, republicată, au fost preluate, într-o formă agreată de iniţiator, în modificările aduse de Comisie la proiectul de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002.

                  Cristina DAN                                           Dan KALBER      

I. Amendamente admise

În urma dezbaterii, Comisia propune adoptarea proiectului de Lege privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002, cu următoarele amendamente:

	Nr. crt.
	Text ordonanţă
	Text Senat 
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3
	4

	1
	
	Titlul legii:

LEGE privind aprobarea Ordonanţei Guvernului nr. 26/2006 pentru modificarea şi completarea Legii bibliotecilor nr. 334/2002
	Nemodificat
	

	2
	
	ARTICOL UNIC.- Se aprobă Ordonanţa Guvernului nr. 26 din 26 ianuarie 2006 pentru modificarea şi completarea Legii bibliotecilor nr.334/2002, adoptată în temeiul art.1 pct.VII.4 din Legea nr.404/2005 privind abilitarea Guvernului de a emite ordonanţe,  publicată în Monitorul Oficial al României, Partea I, nr.85 din 30 ianuarie 2006.
	Nemodificat
	

	3
	Titlul Ordonanţei: Ordonanţă pentru modificarea şi completarea Legii bibliotecilor nr. 334/2002
	Nemodificat
	Nemodificat
	

	4
	Art. I. - Legea bibliotecilor nr. 334/2002, republicată în Monitorul Oficial al României, Partea I, nr. 132 din 11 februarie 2005, se modifică şi se completează după cum urmează:
	Nemodificat
	Nemodificat
	

	5
	1. La articolul 1, literele a) şi b) vor avea următorul cuprins:

 "a) bibliotecă - instituţia, compartimentul sau structura specializată ale cărei atribuţii principale sunt: constituirea, organizarea, prelucrarea, dezvoltarea şi conservarea colecţiilor de cărţi, publicaţiilor seriale, a altor documente de bibliotecă şi a bazelor de date, pentru a facilita utilizarea acestora în scop de informare, cercetare, educaţie sau recreere; iniţierea, organizarea şi desfăşurarea de proiecte şi programe culturale, inclusiv în parteneriat cu autorităţi şi instituţii publice, cu alte instituţii de profil sau prin parteneriat public-privat; în cadrul societăţii informaţiei biblioteca are rol de importanţă strategică; 

b) bibliotecă naţională - instituţie învestită cu sarcina de a achiziţiona, de a prelucra şi de a conserva la nivel naţional documente din toate domeniile cunoaşterii şi, în particular, pe cele referitoare la limba şi la civilizaţia română; organizatoare a Depozitului legal de documente; principala sursă documentară pentru cunoaşterea culturii naţionale, cu rol în desfăşurarea unor programe culturale de interes naţional şi internaţional;". 
	Nemodificat
	Nemodificat
	

	6
	2. Alineatul (2) al articolului 2 va avea următorul cuprins:

 "(2) Bibliotecile de drept public se înfiinţează şi se organizează în subordinea autorităţilor administraţiei publice centrale sau locale, a altor autorităţi ori instituţii publice şi funcţionează potrivit regulamentelor proprii aprobate de aceste autorităţi sau instituţii." 
	Nemodificat
	Nemodificat
	

	7
	3. Articolul 6 va avea următorul cuprins:

 "Art. 6.- (1) În bibliotecile de drept public consultarea colecţiilor şi a bazelor de date proprii este gratuită. 

(2) Bibliotecile de drept public pot oferi servicii, stabilite prin regulamentele proprii de organizare şi funcţionare, în condiţiile legii, pe bază de tarife, cu avizul autorităţii sau instituţiei finanţatoare." 
	Nemodificat
	Nemodificat
	

	8
	4. Alineatul (1) al articolului 8 va avea următorul cuprins:  

"(1) Bibliotecile de drept public sunt finanţate de la bugetul de stat sau de la bugetele locale, iar fondurile de finanţare se nominalizează distinct în bugetele proprii sau ale instituţiilor finanţatoare."
	Nemodificat
	Nemodificat
	

	9
	5. Articolul 9 va avea următorul cuprins:    

 "Art. 9.- (1) Sistemul naţional de biblioteci se constituie din totalitatea bibliotecilor de drept public şi din bibliotecile de drept privat care au activităţi specifice celor de drept public şi este parte integrantă a sistemului informaţional naţional, având ca obiectiv realizarea unitară a activităţilor specifice şi dezvoltarea serviciilor de lectură publică. 

(2) Bibliotecile de drept public pot realiza consorţii sau alte forme de cooperare interbibliotecară în vederea achiziţiei în comun de documente specifice şi a partajării diverselor tipuri de activităţi şi servicii de bibliotecă."
	Nemodificat
	Nemodificat
	

	10
	6. La articolul 12 alineatul (1), literele a), c), f) şi g) vor avea următorul cuprins: 

"a) prezervă, conservă, cercetează, dezvoltă şi pune în valoare documentele deţinute în colecţiile sale; ....................................................................

c) identifică, colecţionează, organizează, conservă şi pune în valoare Fondul Romanica, alcătuit din tipărituri şi alte categorii de documente apărute în străinătate, referitoare la România, la poporul român şi cultura română, publicaţii ale autorilor români apărute în străinătate în orice limbă, publicaţii în limba română ale autorilor străini apărute în străinătate; 

…................................................................

f) în calitate de centru metodologic naţional, elaborează şi emite instrucţiuni şi norme metodologice pentru bibliotecile publice şi realizează studii, cercetări şi informări documentare în domeniul biblioteconomiei şi în alte domenii ale culturii; 

 g) în calitate de centru naţional de patologie şi restaurare a documentelor, Biblioteca Naţională a României elaborează şi emite, în conformitate cu normele internaţionale în vigoare, norme şi metodologii de conservare şi de restaurare, de funcţionare a laboratoarelor de restaurare din ţară şi acordă asistenţă de specialitate;".
	Nemodificat
	Nemodificat
	

	11
	7. La articolul 12 alineatul (1), după litera b) se introduce o nouă literă, litera b1), cu următorul cuprins: 

"b1) identifică, colecţionează, conservă şi comunică documentele care fac obiectul Depozitului legal, indiferent de conţinutul şi de anul apariţiei lor;".
	Nemodificat
	Nemodificat
	

	12
	8. La articolul 12 alineatul (1), după litera g) se introduc patru noi litere, literele g1), g2), g3) şi g4), cu următorul cuprins: 

" g1) coordonează proiectul de realizare a Catalogului colectiv naţional al publicaţiilor româneşti şi străine, precum şi alte proiecte de interes naţional în domeniu; 

g2) elaborează Bibliografia Naţională a României pentru toate tipurile de documente; 

g3) achiziţionează cu prioritate, din ţară şi din străinătate, documente specifice de importanţă deosebită pentru identitatea culturală şi naţională; 

g4) coordonează realizarea Bibliotecii Virtuale Naţionale."


	Nemodificat
	Nemodificat
	

	13
	9. La articolul 12, după alineatul (2) se introduce un nou alineat, alineatul (3), cu următorul cuprins: 

"(3) Biblioteca Naţională a României este instituţie publică finanţată integral de la bugetul de stat." 
	Nemodificat
	Nemodificat
	

	14
	10. La articolul 13, partea introductivă şi litera c) vor avea următorul cuprins: 

"Art. 13.-  În cadrul Bibliotecii Naţionale a României funcţionează Oficiul Naţional Bibliografic şi de Informatizare a Bibliotecilor, cu următoarele atribuţii: ....................................................................

c) gestionează şi actualizează Catalogul colectiv naţional al publicaţiilor româneşti şi străine existente în bibliotecile din România, prin participarea contractuală a bibliotecilor din sistemul naţional de biblioteci;".
	Nemodificat
	Nemodificat
	

	15
	11. Articolul 14 va avea următorul cuprins: 

"Art. 14.- În cadrul Bibliotecii Naţionale a României funcţionează ca filiale Biblioteca Batthyaneum din Alba Iulia şi Biblioteca Omnia din Craiova; Biblioteca Naţională a României poate înfiinţa şi alte filiale."
	Nemodificat
	Nemodificat
	

	16
	12. Articolul 19 va avea următorul cuprins: 

"Art. 19.- (1) Bibliotecile centrale universitare sunt parte integrantă a sistemului naţional de învăţământ şi participă la procesul de instruire, formare şi educaţie, precum şi la activitatea de cercetare din instituţiile de învăţământ superior; acestea pot avea şi departamente proprii de cercetare ştiinţifică. 

(2) Bibliotecile centrale universitare acordă asistenţă metodologică şi profesională celorlalte biblioteci universitare din aria geografică de îndrumare metodologică stabilită de Ministerul Educaţiei şi Cercetării. 

(3) Bibliotecile universitare asigură suportul infodocumentar al tuturor disciplinelor predate în învăţământul superior şi al domeniilor de cercetare ştiinţifică, achiziţionând periodic cele mai importante şi necesare documente, indiferent de suport, şi baze de date ştiinţifice. 

(4) Bibliotecile universitare pot realiza consorţii pentru achiziţia partajată a surselor infodocumentare, pentru crearea şi utilizarea în comun a catalogului colectiv virtual al colecţiilor proprii sau atrase."
	Nemodificat
	Nemodificat
	

	17
	13. La articolul 25, partea introductivă şi litera a) vor avea următorul cuprins: 

"Art. 25.- Biblioteca Metropolitană Bucureşti exercită funcţia de bibliotecă publică pentru municipiul Bucureşti şi de bibliotecă judeţeană pentru judeţul Ilfov, având următorul obiect de activitate: 

a) colecţionează şi achiziţionează toate categoriile de documente necesare organizării activităţii de lectură, informare, documentare şi educaţie permanentă în toate sectoarele Capitalei, prin filiale şi biblioteci mobile;".
	Nemodificat
	1. La articolul 25, partea introductivă va avea următorul cuprins:

"Art. 25 Biblioteca Metropolitană Bucureşti exercită funcţia de bibliotecă municipală pentru Bucureşti şi de bibliotecă judeţeană pentru judeţul Ilfov, având următorul obiect de activitate".

(Amendament propus de Comisie)

Nemodificat
	Pentru claritatea textului.

	18
	14. Alineatul (1) al articolului 26 va avea următorul cuprins: 

"Art. 26.- (1) Activitatea Bibliotecii Metropolitane Bucureşti este finanţată din bugetul municipiului Bucureşti."
	Nemodificat
	Nemodificat
	

	19
	15. La articolul 27, după alineatul (2) se introduc două noi alineate, alineatele (3) şi (4), cu următorul cuprins:

"(3) Bibliotecile judeţene îndeplinesc şi rolul de biblioteci municipale în municipiul reşedinţă de judeţ. 

(4) Consiliile locale ale municipiilor reşedinţă de judeţ pot finanţa programe culturale, achiziţii de documente pentru biblioteca judeţeană, lucrări de investiţii şi pot susţine cheltuielile materiale şi de capital pentru biblioteca judeţeană respectivă."
	Nemodificat
	Nemodificat
	

	20


	16. La articolul 28, literele a) - d) vor avea următorul cuprins: 

"a) colecţionează toate categoriile de documente necesare organizării activităţii de informare, documentare şi de lectură la nivelul comunităţii judeţene şi organizează Depozitul legal local de documente, potrivit legii; 

b) coordonează activitatea bibliotecilor publice de pe raza judeţului în care îşi desfăşoară activitatea, prin acţiuni specifice de îndrumare şi de evaluare, prin proiecte, programe şi activităţi culturale, precum şi acţiuni de îndrumare profesională; asigură aplicarea unitară a normelor biblioteconomice şi a legislaţiei în domeniu şi coordonarea aplicării strategiilor şi programelor de automatizare a activităţilor şi serviciilor acestor biblioteci; 

c) elaborează şi editează bibliografia locală curentă, materiale de îndrumare metodologică şi alte publicaţii, alcătuiesc baze de date şi organizează centre de informare comunitară, cooperează cu autorităţile administraţiei publice locale, cu instituţiile responsabile, potrivit legii, şi cu organismele neguvernamentale în realizarea obiectivelor educaţiei permanente; 

 d) elaborează norme privitoare la funcţionarea bibliotecilor publice din oraşele şi municipiile din judeţul respectiv, precum şi pentru organizarea de filiale specializate pentru copii, tineri şi adulţi, cu respectarea normelor emise de Biblioteca Naţională a României."
	Nemodificat
	Nemodificat
	

	21
	17. Alineatul (1) al articolului 30 va avea următorul cuprins: 

"Art. 30 (1) Bibliotecile municipale şi orăşeneşti sunt biblioteci de drept public, cu personalitate juridică."
	Nemodificat
	Nemodificat
	

	22
	18. Articolul 35 va avea următorul cuprins: 

"Art. 35.- Persoanele fizice sau juridice române ori străine pot înfiinţa şi finanţa biblioteci publice de drept privat pe teritoriul României, conform legilor în vigoare, cu avizul de specialitate al Comisiei Naţionale a Bibliotecilor şi cu decizia de autorizare emisă de Ministerul Culturii şi Cultelor sau, după caz, de Ministerul Educaţiei şi Cercetării."
	Nemodificat
	Nemodificat
	

	23
	19. Articolul 38 va avea următorul cuprins: 

"Art. 38.- Finanţarea bibliotecilor şcolare se face din bugetul anual al instituţiilor de învăţământ de stat în cadrul cărora funcţionează, din fondurile alocate pentru finanţarea de bază."
	Nemodificat
	Nemodificat
	

	24
	20. Alineatele (4) şi (9) - (11) ale articolului 40 vor avea următorul conţinut:

 "(4) Evidenţa globală şi individuală a publicaţiilor, realizată în sistem informatizat, cuprinde descrierea completă, conform standardelor în vigoare. 

....................................................................

(9) În caz de predare/preluare a gestiunii fondului de documente specifice, precum şi în caz de forţă majoră, se procedează la verificarea integrală a inventarului; modificarea parţială a echipei gestionare se operează prin integrare în gestiune, în condiţiile legii. 

(10) În caz de forţă majoră, incendii, calamităţi naturale, precum şi mutări succesive, sedii şi locuri de depozitare improprii, conducerea bibliotecii dispune scoaterea din evidenţă a documentelor deteriorate sau distruse. 

(11) Bibliotecile publice sunt obligate să îşi dezvolte colecţiile de documente, prin achiziţionarea de titluri din producţia editorială curentă, precum şi prin completarea retrospectivă."
	Nemodificat

Nemodificat

Nemodificat
	Nemodificat

2. Alineatul (9) al articolului 40 va avea următorul cuprins:

“(9) În caz de predare/preluare a gestiunii fondului de documente specifice, precum şi în caz de forţă majoră, se procedează la verificarea integrală a inventarului; modificarea parţială a echipei care gestionează  se operează prin integrare în gestiune, în condiţiile legii.”

Nemodificat

Nemodificat

(Amendament propus de Comisie)
	Pentru claritatea textului.

	25
	21. Alineatul (2) al articolului 41 va avea următorul cuprins: 

"(2) Dotările se asigură prin alocarea resurselor financiare necesare de către autorităţile finanţatoare."
	Nemodificat
	Nemodificat


	

	26


	22. Alineatul (2) al articolului 42 va avea următorul cuprins: 

"(2) Autorităţile şi instituţiile publice finanţatoare controlează şi asigură condiţii optime de păstrare a colecţiilor şi de acces la acestea."
	Nemodificat
	Nemodificat


	

	27


	23. Articolul 43 va avea următorul cuprins: 

"Art. 43.- (1) Bibliotecile de drept public pot organiza filiale în comunităţile româneşti de peste hotare, cu aprobarea autorităţii finanţatoare. 

(2) Colecţiile de documente specifice, precum şi dotările materiale destinate organizării şi dezvoltării acestor filiale pot reprezenta, după caz, transferuri din patrimoniul propriu sau achiziţii anume realizate din surse bugetare, cu aprobarea autorităţilor finanţatoare, precum şi sponsorizări şi donaţii de la persoane fizice şi juridice."
	Nemodificat

Nemodificat
	3. Alineatul (1) al articolului 43 va avea următorul cuprins:

“Art. 43.- (1) Bibliotecile de drept public pot organiza filiale în comunităţile româneşti de peste hotare, cu aprobarea şi sub supravegherea autorităţii finanţatoare.”

Nemodificat
(Amendament propus de Comisie)
	Pentru implicarea în organizare a autorităţii finanţatoare.

	28
	24. Alineatele (2) şi (4) ale articolului 44 vor avea următorul cuprins: 

"(2) În categoria personalului de specialitate din biblioteci se includ: bibliotecarii, bibliografii, cercetătorii, redactorii, documentariştii, conservatorii, restauratorii, inginerii de sistem, informaticienii, operatorii, analiştii şi alte posturi de profil. Pot fi angajate în bibliotecile de drept public şi persoane cu studii medii sau superioare de alt profil, cu obligaţia de a urma, într-o perioadă de până la maximum 2 ani, una dintre formele de pregătire profesională prevăzute de lege. 

....................................................................

(4) Organigrama şi statul de funcţii ale bibliotecii se aprobă de către autoritatea sau instituţia finanţatoare, conform legii."
	Nemodificat
	Nemodificat
	

	29
	25. Articolul 45 va avea următorul cuprins: 

"Art. 45.- (1) Angajarea personalului de specialitate din bibliotecile finanţate din fonduri publice, cu personalitate juridică, se realizează prin concurs organizat de conducerea bibliotecii, potrivit legii; din comisiile de concurs vor face parte în mod obligatoriu şi reprezentanţi ai bibliotecilor cu rol de coordonare metodologică. 

(2) Angajarea personalului de specialitate din bibliotecile finanţate din fonduri publice, fără personalitate juridică, se realizează prin concurs organizat de autoritatea finanţatoare; din comisiile de concurs va face parte în mod obligatoriu şi reprezentantul bibliotecii cu rol de coordonare metodologică. 

(3) Nomenclatorul de funcţii şi criteriile de normare a resurselor umane în Biblioteca Naţională a României şi în bibliotecile publice sunt prevăzute în anexa nr. 1. 

4) Pentru bibliotecile din învăţământ şi bibliotecile specializate, nomenclatorul de funcţii şi criteriile de normare sunt prevăzute în anexa nr. 2, cu respectarea numărului maxim de posturi şi a creditelor bugetare aprobate."
	Nemodificat
	Nemodificat
	

	30
	26. Articolul 48 va avea următorul cuprins: 

"Art. 48.- Promovarea, sancţionarea, eliberarea din funcţie şi destituirea personalului din bibliotecile de drept public se realizează în conformitate cu prevederile legale; în cazul bibliotecilor fără personalitate juridică se va solicita în mod obligatoriu şi avizul bibliotecii cu rol de coordonare metodologică."
	Nemodificat
	Nemodificat
	

	31


	27. Alineatul (2) al articolului 50 se abrogă.
	Nemodificat
	Nemodificat
	

	32


	28. Alineatul (3) al articolului 50 va avea următorul cuprins: 

"(3) Cursurile de formare profesională continuă a personalului din bibliotecile de drept public se organizează, în condiţiile legii, de către Biblioteca Naţională a României, Biblioteca Academiei Române, Biblioteca Pedagogică Naţională “I.C. Petrescu”, casele corpului didactic, bibliotecile centrale universitare, Biblioteca Metropolitană Bucureşti şi bibliotecile judeţene, centrele pentru formare profesională continuă ale Ministerului Culturii şi Cultelor şi Ministerului Educaţiei şi Cercetării, asociaţiile profesionale de profil, precum şi de firmele acreditate, care oferă cursuri ce acoperă varietatea specializărilor dintr-o bibliotecă. Metodologia, criteriile de autorizare a instituţiilor în domeniul formării profesionale continue a personalului din bibliotecile de drept public, precum şi modalităţile de examinare finală şi certificare a pregătirii profesionale sunt elaborate, în condiţiile legii, de Ministerul Educaţiei şi Cercetării şi Ministerul Culturii şi Cultelor, cu avizul Ministerului Muncii, Solidarităţii Sociale şi Familiei."
	Nemodificat
	Nemodificat
	

	33
	29. Alineatul (2) al articolului 54 va avea următorul cuprins: 

"(2) Consiliul de administraţie este condus de directorul general sau, după caz, de director, în calitate de preşedinte, şi este format din maximum 11 membri, astfel: director general sau director, director general adjunct sau director adjunct, director economic sau contabil-şef şi reprezentanţi ai principalelor compartimente ale bibliotecii, desemnaţi prin decizie a directorului general, respectiv a directorului, precum şi un reprezentant al autorităţii finanţatoare, desemnat de aceasta."
	Nemodificat
	Nemodificat
	.

	34
	30. Articolul 56 va avea următorul cuprins: 

"Art. 56.- Numirea, promovarea, sancţionarea şi eliberarea din funcţie a directorilor generali, directorilor şi a directorilor adjuncţi din bibliotecile publice judeţene, respectiv din Biblioteca Metropolitană Bucureşti, se realizează, în condiţiile legii, de către autoritatea finanţatoare, cu avizul Comisiei Naţionale a Bibliotecilor."
	Nemodificat
	4. Articolul 56 va avea următorul cuprins:

"Art. 56.- Numirea, promovarea, sancţionarea şi eliberarea din funcţie a directorilor generali, directorilor şi a directorilor adjuncţi din bibliotecile publice judeţene, respectiv din Biblioteca Metropolitană Bucureşti, se realizează, în condiţiile legii, de către autoritatea finanţatoare."

(Amendament propus de Comisie)
	Pentru corelare cu Legea privind managementul instituţiilor publice de cultură.

	35.
	31. Alineatul (3) al articolului 57 va avea următorul cuprins: 

"(3) Numirea, promovarea, sancţionarea şi eliberarea din funcţie a directorilor generali, directorilor generali adjuncţi, directorilor, directorilor adjuncţi şi bibliotecarilor responsabili din celelalte biblioteci de învăţământ se realizează de către autoritatea finanţatoare, în condiţiile legii."
	Nemodificat
	Nemodificat
	

	36
	32. Articolul 59 va avea următorul cuprins: 

"Art. 59.- Se înfiinţează Comisia Naţională a Bibliotecilor, denumită în continuare Comisia, autoritate ştiinţifică naţională pentru bibliotecile de drept public, aflată în coordonarea Ministerului Educaţiei şi Cercetării şi a Ministerului Culturii şi Cultelor."
	Nemodificat
	Nemodificat
	

	37
	33. Articolul 60 va avea următorul cuprins: 

"Art. 60.- (1) Comisia este formată din specialişti recunoscuţi în domeniul bibliotecilor, desemnaţi după cum urmează: 

a) prin ordin al ministrului educaţiei şi cercetării: un reprezentant al Ministerului Educaţiei şi Cercetării, un reprezentant al unei biblioteci centrale universitare şi 4 reprezentanţi ai bibliotecilor de învăţământ superior şi preuniversitar;

b) prin ordin al ministrului culturii şi cultelor: un reprezentant al Ministerului Culturii şi Cultelor, un reprezentant al Bibliotecii Naţionale a României şi 4 reprezentanţi ai bibliotecilor publice; 

c) prin decizie a preşedintelui Academiei Române: un reprezentant al reţelei de biblioteci a Academiei Române şi un reprezentant al Bibliotecii Academiei Române; 

d) din partea asociaţiilor profesionale de profil: 5 reprezentanţi, desemnaţi de adunările generale ale acestor asociaţii. 

(2) De asemenea, din Comisie vor face parte: 

a) un reprezentant al Ministerului Administraţiei şi Internelor, desemnat prin ordin al ministrului administraţiei şi internelor; 

b) un reprezentant al Ministerului Comunicaţiilor şi Tehnologiei Informaţiei, desemnat prin ordin al ministrului comunicaţiilor şi tehnologiei informaţiei; 

c) 2 reprezentanţi ai bibliotecilor eclesiastice, desemnaţi de Patriarhia Română. 

(3) La propunerea Comisiei, Ministerul Culturii şi Cultelor şi Ministerul Educaţiei şi Cercetării pot angaja, cu contract de muncă pe perioadă determinată, specialişti şi/sau pot încheia contracte de parteneriat public-privat cu firme specializate pentru consultanţă şi optimizare, în vederea îndeplinirii obiectivelor stabilite în baza acordurilor convenite cu Uniunea Europeană, precum şi a cerinţelor de aliniere la standardele europene. 

(4) Membrii Comisiei au un mandat de 3 ani şi sunt confirmaţi prin ordin comun al ministrului educaţiei şi cercetării şi al ministrului culturii şi cultelor, în baza propunerilor formulate de instituţiile şi asociaţiile menţionate la alin. (1) şi (2). 

(5) Preşedintele şi secretarul Comisiei sunt aleşi dintre membrii acesteia, cu votul a două treimi din totalul membrilor Comisiei. 

(6) Comisia îşi desfăşoară activitatea în baza unui regulament propriu de organizare şi funcţionare, elaborat de Comisie şi aprobat prin ordin comun al ministrului educaţiei şi cercetării şi al ministrului culturii şi cultelor.

(7) Comisia poate coopta, cu votul majorităţii simple, ca membri asociaţi, specialişti din ţară sau din străinătate, personalităţi ştiinţifice de prestigiu în domeniu. 

(8) Sediul oficial şi secretariatul tehnic ale Comisiei sunt asigurate de Ministerul Culturii şi Cultelor."
	Nemodificat
	Nemodificat

Nemodificat

Nemodificat

Nemodificat

Nemodificat

Nemodificat

5. La articolul 60 alineatul (7) va avea următorul cuprins:

“(7) Comisia poate coopta, cu votul majorităţii simple, ca membri asociaţi, fără drept de vot, specialişti din ţară sau din străinătate, personalităţi ştiinţifice de prestigiu în domeniu”

Nemodificat

(Amendament propus de Comisie)
	Pentru claritatea textului.

	38
	34. Articolul 61 va avea următorul cuprins: 

"Art. 61.- (1) Finanţarea activităţii Comisiei, inclusiv indemnizaţia şi celelalte cheltuieli de participare a preşedintelui şi membrilor, se asigură de la bugetul de stat, prin bugetul Ministerului Culturii şi Cultelor. 

(2) Indemnizaţia preşedintelui şi a membrilor Comisiei este de 10% din salariul secretarului de stat şi se acordă lunar, indiferent de numărul de şedinţe organizate."
	Nemodificat
	Nemodificat


	

	39
	35. Articolul 62 va avea următorul cuprins: 

"Art. 62.- Comisia are următoarele atribuţii: 

a) elaborează strategii şi programe pentru sistemul naţional de biblioteci, pe care le supune spre aprobare, prin ordin comun, ministrului educaţiei şi cercetării şi ministrului culturii şi cultelor; 

b) coordonează activitatea de informare şi documentare din sistemul naţional de biblioteci, elaborează programe şi metodologii privind informatizarea sistemului naţional de biblioteci;

c) propune programe de cercetare în domeniul biblioteconomiei, istoriei cărţii şi ştiinţelor informării, pe care le transmite spre analiză Ministerului Culturii şi Cultelor, Ministerului Educaţiei şi Cercetării şi Academiei Române, precum şi altor autorităţi sau instituţii publice interesate; 

d) elaborează şi propune metodologiile, normele, normativele şi reglementările din domeniul protejării bunurilor culturale de patrimoniu din biblioteci, pe care le înaintează Ministerului Culturii şi Cultelor, respectiv Comisiei Naţionale a Muzeelor şi Colecţiilor; 

e) elaborează, în conformitate cu standardele europene, standarde privitoare la suprafaţa minimă a bibliotecilor finanţate din fonduri publice, care se aprobă prin ordin comun al ministrului educaţiei şi cercetării şi al ministrului culturii şi cultelor; acestea nu pot fi sub 0,05 mp pentru un locuitor, în localităţile cu o populaţie de până la 10.000 de locuitori, şi sub 0,015 mp pentru un locuitor, în localităţile cu o populaţie de peste 10.000 de locuitori; 

f) elaborează criteriile specifice de selecţie şi promovare a personalului pentru ocuparea funcţiilor de conducere şi de specialitate din biblioteci, care se aprobă prin ordin comun al ministrului educaţiei şi cercetării şi al ministrului culturii şi cultelor; 

g)  elaborează norme-cadru de organizare şi funcţionare a bibliotecilor finanţate de autorităţile administraţiei publice locale, precum şi a bibliotecilor de drept privat cu acces public, care se aprobă prin ordin comun al ministrului educaţiei şi cercetării şi al ministrului culturii şi cultelor;

h) propune Ministerului Educaţiei şi Cercetării şi autorităţilor finanţatoare cursuri de formare iniţială şi de formare continuă în domeniile specifice biblioteconomiei şi ştiinţei informării; 

i) elaborează metodologia de organizare a inspecţiei în biblioteci, cu scopul de a stabili nivelul de dezvoltare a bibliotecilor în raport cu strategiile şi standardele naţionale, de a propune soluţii de impulsionare a dezvoltării şi de a sprijini procesul decizional de la nivelul administraţiei centrale şi locale; metodologia se aprobă prin ordin comun al ministrului educaţiei şi cercetării şi al ministrului culturii şi cultelor; 

j)  elaborează raportul anual privind starea sistemului naţional de biblioteci, pe baza rapoartelor statistice primite de la unităţile de profil din teritoriu."
	Nemodificat
	Nemodificat


	

	40
	36. Articolul 63 se completează cu un nou alineat, alineatul (2), cu următorul cuprins: 

"(2) Accesul utilizatorilor la colecţiile şi serviciile bibliotecilor comunale este asigurat minimum 4 ore pe zi lucrătoare, restul programului de lucru fiind destinat altor activităţi specifice bibliotecilor."
	Nemodificat
	Nemodificat


	

	41
	37. Alineatele (1) şi (2) ale articolului 67 vor avea următorul cuprins: 

"(1) Nerestituirea la termen a documentelor de bibliotecă împrumutate de către utilizatori se sancţionează cu plata unei sume aplicate gradual, până la 50% din valoarea de inventar, actualizată cu aplicarea coeficientului de inflaţie la zi. 

(2) Distrugerea sau pierderea documentelor, bunuri culturale comune, de către utilizatori se sancţionează prin recuperarea fizică a unor documente identice sau prin achitarea valorii de inventar a documentelor, actualizată cu aplicarea coeficientului de inflaţie la zi, la care se adaugă o sumă echivalentă cu de până la 5 ori faţă de preţul astfel calculat."
	Nemodificat
	Nemodificat


	

	42
	38. La articolul 68, partea introductivă şi litera d) vor avea următorul cuprins: 

"Art. 68.- Bibliotecile de drept public dispun de autonomie administrativă şi profesională în raport cu autoritatea finanţatoare, constând în: ……...............................................................

d) încheierea protocoalelor de colaborare cu alte biblioteci sau instituţii culturale din ţară şi din străinătate;".
	Nemodificat
	Nemodificat


	

	43
	39. Alineatul (2) al articolului 69 va avea următorul cuprins: 

"(2) Condiţiile şi cuantumul participării la finanţarea programelor realizate prin asociere se stabilesc şi se aprobă de autorităţile finanţatoare."
	Nemodificat
	Nemodificat


	

	44
	40. Alineatul (1) al articolului 71 va avea următorul cuprins: 

"(1) Anual conducerile bibliotecilor întocmesc rapoarte de evaluare a activităţii, care sunt prezentate consiliului de administraţie şi autorităţii finanţatoare."
	Nemodificat
	Nemodificat


	

	45
	41. Articolul 73 va avea următorul cuprins: 

"Art. 73.- (1) Controlul respectării dispoziţiilor prezentei legi, precum şi a standardelor, normelor şi metodologiilor elaborate de Comisie, aprobate potrivit legii, se asigură, de asemenea, de către direcţiile pentru cultură, culte şi patrimoniul cultural naţional judeţene, respectiv a municipiului Bucureşti, în cazul bibliotecilor finanţate de autorităţile publice locale, de către Ministerul Educaţiei şi Cercetării, universităţi, precum şi de inspectoratele şcolare judeţene, pentru bibliotecile din sistemul educaţiei naţionale. 

(2) Celelalte autorităţi şi instituţii publice în subordinea şi finanţarea cărora se află bibliotecile de drept public vor asigura, prin formele proprii de control şi îndrumare, aplicarea şi respectarea dispoziţiilor prezentei legi."
	Nemodificat
	Nemodificat


	

	46
	42. Articolul 74 va avea următorul cuprins: 

"Art. 74.- Anexele nr. 1 şi 2a) - c)*) fac parte integrantă din prezenta ordonanţă."
	Nemodificat
	Nemodificat


	

	47
	43. Anexa la Legea bibliotecilor nr. 334/2002, republicată, se modifică şi se înlocuieşte cu anexele nr. 1 şi 2a) - c) la prezenta ordonanţă.
	Nemodificat
	Nemodificat


	

	48
	ANEXA NR. 1

C. Biblioteci judeţene

A. Biblioteci judeţene 

Categoria de personal                    Criterii de normare - Director general*)                          - un post/unitate 

- Director de specialitate*)               - un post/unitate 

 - Director economic*)                      - un post/unitate

 - Director*)                                       - un post/unitate  

 - Director adjunct de specialitate*)   - un post/unitate 

 - Director adjunct economic*)          - un post/unitate 

 - Bibliotecar şi alte categorii  ale           

   personalului de specialitate            - un post de la 

                                                            2500-5000 de                                                            

                                                            locuitori ai 

                                                            municipiului   

                                                          reşedinţă de judeţ

 *) Postul de director general şi posturile de director de specialitate şi de director economic se acordă în biblioteca judeţeană cu un personal de minimum 150 de angajaţi. 

*) Postul de director şi posturile de director adjunct de specialitate şi de director adjunct economic se acordă în biblioteca judeţeană cu un personal de minimum 75 de angajaţi. 

*) Postul de director şi de director adjunct economic se acordă în biblioteca judeţeană cu un personal mai mic de 75 de angajaţi. 

Posturile de conducere se cuprind în numărul personalului de specialitate rezultat din aplicarea criteriilor de normare. 

Personalul administrativ reprezintă 10% din numărul total al personalului aprobat. 

Personalul de întreţinere şi de deservire se repartizează astfel: 

· personalul de pază şi de pompieri se stabileşte potrivit prevederilor legale; 

· îngrijitor - un post la 500 mp; 

· numărul muncitorilor calificaţi şi necalificaţi se acordă în funcţie de necesarul fiecărei unităţi, potrivit prevederilor legale. 

Indicatorul utilizatorilor de informaţii din biblioteca publică reprezintă 5% şi maximum 10% din numărul de locuitori ai comunităţii, în condiţiile respectării standardelor din prezenta lege.
	
	6. ANEXA Nr. 1, punctul C va avea următorul cuprins: 

“ANEXA NR. 1

C. Biblioteci judeţene

A. Biblioteci judeţene 

Categoria de personal                 Criterii de normare - - Director general*)                          - un post/unitate 

- Director de specialitate*)               - un post/unitate 

 - Director economic*)                      - un post/unitate

 - Director*)                                       - un post/unitate  

 - Director adjunct de specialitate*)   - un post/unitate 

 - Director adjunct economic*)          - un post/unitate 

 - Bibliotecar şi alte categorii  ale           

   personalului de specialitate            - un post de la 

                                                            5000-7000 de                                                            

                                                            locuitori ai 

                                                            judeţului

 *) Postul de director general şi posturile de director de specialitate şi de director economic se acordă în biblioteca judeţeană cu un personal de minimum 150 de angajaţi. 

*) Postul de director şi posturile de director adjunct de specialitate şi de director adjunct economic se acordă în biblioteca judeţeană cu un personal de minimum 75 de angajaţi. 

*) Postul de director şi de director adjunct economic se acordă în biblioteca judeţeană cu un personal mai mic de 75 de angajaţi. 

Posturile de conducere se cuprind în numărul personalului de specialitate rezultat din aplicarea criteriilor de normare. 

Personalul administrativ reprezintă 10% din numărul total al personalului aprobat. 

Personalul de întreţinere şi de deservire se repartizează astfel: 

· personalul de pază şi de pompieri se stabileşte potrivit prevederilor legale; 

· îngrijitor - un post la 500 mp; 

· numărul muncitorilor calificaţi şi necalificaţi se acordă în funcţie de necesarul fiecărei unităţi, potrivit prevederilor legale. 

Indicatorul utilizatorilor de informaţii din biblioteca publică reprezintă 5% şi maximum 10% din numărul de locuitori ai comunităţii, în condiţiile respectării standardelor din prezenta lege.”

(Amendament propus de domnii deputaţi Amet Aledin, Márton Árpád Francisc şi Emilian Valentin Frâncu)
	Pentru realizarea unei normări corecte a personalului din bibliotecile judeţene.



	49
	Art. II.-  În termen de 60 de zile de la data intrării în vigoare a prezentei ordonanţe se reorganizează Comisia Naţională a Bibliotecilor.
	Nemodificat
	Nemodificat


	

	50
	
	
	7. După articolul II se introduce un articol nou, articolul II1 , cu următorul cuprins:

“Art. II1.- În termenul prevăzut la art. II asociaţiile profesionale îşi desemnează membri în Comisia Naţională al Bibliotecilor.” 

(Amendament propus de d-na deputat Raluca Turcan)
	Pentru stabilirea unui termen.

	51
	Art. III.- În termen de 6 luni de la intrarea în vigoare a prezentei ordonanţe, Comisia Naţională a Bibliotecilor elaborează metodologia sistemului de statistică a bibliotecilor şi o înaintează Institutului Naţional de Statistică, după aprobarea prin ordin comun al ministrului educaţiei şi cercetării şi al ministrului culturii şi cultelor.
	Nemodificat
	Nemodificat
	

	52
	Art. IV.- În termen de 6 luni de la intrarea în vigoare a prezentei ordonanţe, Comisia Naţională a Bibliotecilor elaborează norme de realizare a operaţiilor specifice activităţii de bibliotecă, pe care le înaintează spre aprobare, prin ordin comun al ministrului educaţiei şi cercetării şi al ministrului culturii şi cultelor.
	Nemodificat
	Nemodificat
	

	53
	Art. V.-  Prezenta ordonanţă intră în vigoare la 3 zile de la data publicării în Monitorul Oficial al României.
	Nemodificat
	Nemodificat
	


II. Amendamente respinse


În cursul dezbaterii, Comisia a respins următoarele amendamente:

	Nr. crt.
	Text iniţial
	Amendament
	Motivare
	Camera 

Decizională

	 0
	1
	2
	3
	4

	1. 
	4. Alineatul (1) al articolului 8 se modifică şi va avea următorul cuprins:

(1) Bibliotecile de drept public sunt finanţate de la bugetul de stat sau de la bugetele locale, iar fondurile de finanţare se nominalizează distinct în bugetele proprii sau ale instituţiilor finanţatoare.
	“4. Alineatul (1) al articolului 8 se modifică şi va avea următorul cuprins:

(1) Bibliotecile de drept public sunt finanţate de la bugetul de stat”

(Amendament propus de dl. deputat Ioan Cindrea)
	Motivarea amendamentului:

Susţinerea cheltuielilor de funcţionare a bibliotecilor de la bugetul de stat considerând că bugetele locale nu dispun de resursele financiare necesare pentru o finanţare corespunzătoare. 

Motivarea respingerii:

Indicarea bugetului de stat ca sursă unică de finanţare este în contradicţie cu procesul de descentralizare, ca tendinţă generală în domeniul administraţiei publice. 
	Camera Deputaţilor

	2.
	Anexa 1, litera D, nota

D. Biblioteca Naţională a României

……………………………………………

*La numărul maxim de posturi (995) se va ajunge, treptat, pe măsura dării în folosinţă a noului sediu al Bibliotecii Naţionale a României, precum şi a funcţionării Bibliotecii Naţionale a României în parametrii optimi, cu încadrarea în numărul maxim de posturi, aprobat anual, Ministerului Culturii şi Cultelor, prin legile bugetare.

……………………………………………
	…………………………………

*La numărul maxim de posturi (995) se va ajunge, treptat, pe măsura dării în folosinţă a noului sediu al Bibliotecii Naţionale a României, precum şi a funcţionării Bibliotecii Naţionale a României în parametrii optimi, cu încadrarea în numărul maxim de posturi, aprobat anual, Ministerului Culturii şi Cultelor, prin legile bugetare.

…………………………………

Numărul actual de posturi la nivelul Bibliotecii Naţionale se suplimentează cu încă 50.

…………………………………

(Amendament propus de dl. deputat Dan Mocănescu ) 
	Motivarea amendamentului:

Volumul de activitate cu care se confruntă Biblioteca Naţională nu poate fi susţinut fără suplimentarea personalului cu acest număr minim de angajaţi

Motivarea respingerii:

Suplimentarea numărului de posturi implică cheltuieli suplimentare de la bugetul de stat, acest lucru necesitând acordul Ministerului Finanţelor Publice.
	Camera Deputaţilor


Comisia a propus adoptarea proiectului de Lege cu unanimitatea voturilor membrilor prezenţi în sală în momentul votului.

                          PREŞEDINTE,                                                                                                                          SECRETAR,

                        Raluca TURCAN                                                                                                                     Dumitru AVRAM

                               Expert,                                                                                                                                     Consilier,

                           Cristina Dan                                                                                                                               Dan Kalber

